Nordqvist

Nordqvist Oy on suomalainen perheyritys, joka on erikoistunut teen maahantuontiin, valmistukseen ja pakkaamiseen. Nordqvist on yksi Suomen suurimmista teenvalmistajista.Toimialaraportti: Juomien Suomi. Työ- ja elinkeinoministeriö, julkaisut.valtioneuvosto.fi. Luettu 23.5.2025.

Yritys perustettiin vuonna 1979 Helsingissä Sirpa ja Hannu Nordqvistin toimesta. Alkujaan Nordqvist toimi vähittäiskauppaliikkeenä, joka tarjosi suomalaisille kuluttajille laajan valikoiman maustettuja ja maustamattomia teelaatuja omien herkkumyymälöidensä kautta.Nordqvistin tarina. Nordqvist Teekauppa. Viitattu 23.5.2025. Yrityksen suosio kasvoi nopeasti ja pian se laajensi toimintaansa tukkukauppaan, aloittaen teen maahantuonnin ja pakkaamisen laajempaa jakelua varten.

Nykyään Nordqvistin päätoimipaikka sijaitsee Nurmijärvellä, jossa yritys on toiminut vuodesta 2018 lähtien. Yrityksellä on 28 työntekijää ja sen liikevaihto on noin 7,4 miljoonaa euroa (2024).Nordqvist Tee. Finder.fi. Viitattu 23.5.2025.

Yrityksen tavoitteena on laajentaa kansainvälistä toimintaansa siten, että viennin osuus liikevaihdosta kasvaisi merkittävästi seuraavan vuosikymmenen aikana. Nordqvistin tuotteita viedään jo useisiin maihin ja yritys pyrkii vahvistamaan asemaansa kansainvälisillä markkinoilla.Teetalo Nordqvist Oy tavoittelee kansainvälistä kasvua. Yrittajat.fi. 22.6.2021. Viitattu 23.5.2025.

Nordqvist panostaa vahvasti vastuullisuuteen ja laatuun. Yritys käyttää ympäristöystävällisiä materiaalivaihtoehtoja tuotteissaan ja vaatii sosiaalisen vastuun sertifikaatit kaikilta toimittajiltaan.Sertifikaatit kertovat tehdystä työstä. Nordqvist Teekauppa. Viitattu 23.5.2025.

Nordqvist on sitoutunut vähentämään toimintansa ympäristövaikutuksia ja edistämään hiilineutraaliutta. Nordqvistin Nurmijärven tehtaalla on tehty useita toimenpiteitä energiatehokkuuden parantamiseksi ja uusiutuvan energian hyödyntämiseksi. Tehtaan sähköenergia tuotetaan 100-prosenttisesti fossiilivapaalla, uusiutuvalla energialla, ja 95 prosenttia lämpöenergiasta tulee uusiutuvista lähteistä. Tehtaalle on myös asennettu aurinkopaneeleja, jotka tuottavat kestävää sähköä suoraan teen valmistusta varten.Nurmijärven tehdas. Nordqvist Teekauppa. Viitattu 23.5.2025.

 Lähteet 

 Aiheesta muualla 
 Kykyjä vastaavaa työtä (19.1.2006)  (vantaanlauri.fi)
 Teetalo työllistää vajaakuntoisia (19.01.2006) (vantaanlauri.fi)
 Vaihda vihreään (2007) (iltalehti.fi)
 Teetalo Nordqvist Oy tavoittelee kansainvälistä kasvua (22.06.2021) (yrittajat.fi)
 Nurmijärvellä toimiva teetalo luovii kansainvälisten yhtiöiden keskellä (03.03.2024) (aamuposti.fi)
 Nurmijärvellä maustetaan ja pakataan yli miljoona kiloa teetä vuodessa (05.07.2018) (nurmijärvenuutiset.fi)


Luokka:Teetalot
Luokka:Suomalaiset elintarvikeyritykset
Luokka:Nurmijärvi